Saterdagoggend: 12 Desember 2015 - Weather Forecasting for South Africa
Saterdagoggend: 12 Desember 2015
​Goeie môre almal: Good morning Kenya:
Not much over Kenya this morning, mostly sunny but partly cloudy in the west where it may become more cloudy in the afternoon with a few showers and or thundershowers. A fair amount of low cloud over the eastern parts, but I think that will burn away fast…
Die model het sowat 12 uur voor die tyd (in voorspelling tydperk is dit baie kort!!) die koue front laag skerp verdiep suid van die Kaap en alhoewel ek reën verwag het, is daar plekke soos Bellville, Kaapstad, en selfs Blouberg se kant toe meer as 10mm alreeds aangeteken het. Daar is ook kolle reën oor die Klein Karoo en selfs Prins Albert het 'n klompie reën gekry. Die pyl met die strepe op, wel, dit is soos mens die wind aandui op 'n Weerkaart, dit is 'n verwagte suid-weste wind van 30 knope, wat sowat 60-63 km/u is. Gegewe wat ek nou sien en kan aflei is dat daar nog kolle reën voorkom, en die heel belangrikste is dat dit aansienlik koeler sal wees. Die reën die tyd van die jaar is 'n bonus… Ja, daar het sowat 1mm by my geval vanaf 05:30 en so ook 'n paar ander plekke. Oos en noord van die geel lyn kan mens sien daar is genoeg vog, nou moet dit net warm genoeg word dat daar sommer lekker storms kan ontwikkel, maar (ek hou nie van die woord maar nie- in weer het mens nie veel van 'n keuse nie) die koue front (oppervlakte) gaan waarskynlik droeë koel lug vanuit die suid-weste injaag oor die westelike binneland en kan die ontwikkelling van storms onderdruk.. Ek hoop van harte dat dit nie die geval sal wees nie. Dit is sommer vroeg oggend al baie warm en vogtig oor KZN en veral die kus is erg bedompig, met temperature wat reeds 28 C is met vog van 70% plus. So as jy nog nie 'n draai gaan maak het by die strand nie, dan moet jy nou wikkel, net 'n uur of twee dan begin die wind roer en dan is dit nie meer lekker nie. Mense met vakansie in die Kaap, nou nie juis 'n dag om see toe te gaan nie, maar daar is so baie dinge en goete wat mens kan doen in die Kaap, wynroetes, besoek aan die berge, waterfront en gaan drink 'n lekker koppie koffie of tee In Tulbach, waar die aarde nog so af en toe weer begin skud het, ervaar die Kaap met jou oë, en moenie dom goed aanvang nie, en moet asb nie morsjorse wees nie…. Vir die manne en dames in die binneland, ek hoop dit reën op elke plaas en elke dorp en elke erf…
Môre Sakkie, ek meet altyd my reënval 08:00 (ou gewoonte) en ons het die tyd vanoggend reeds 22.5mm gemeet hier in Somerset West, met nog 'n paar katspoegies daarna (meet dit môreoggend), nie te sleg nie vir 'n Desemberoggend. Groete Reep